Jonathan Pryce

Actor a chanwr o Gymru ydy Syr Jonathan Pryce KBE (ganwyd John Price; 1 Mehefin 1947) o Dreffynnon, Sir y Fflint. Ar ôl iddo astudio yn RADA a phriodi'r actores Wyddelig Kate Fahy ym 1974, dechreuodd ei yrfa fel actor llwyfan yn ystod y 1970au. Arweiniodd ei waith yn y theatr iddo dderbyn mwy o rôlau cefnogol mewn ffilmiau ac ar y teledu. Daeth ei berfformiad sgrîn fawr mwyaf arwyddocaol yn ffilm gwlt Terry Gilliam Brazil (1985).

Mae Pryce wedi serennu mewn nifer o ffilmiau cyllid uchel, fel Evita, Tomorrow Never Dies, Pirates of the Caribbean a The New World, yn ogystal â phrosiectau annibynnol fel Glengarry Glen Ross a Carrington. Mae ei yrfa ym myd y theatr hefyd wedi bod yn llwyddiannus, gan ennill dwy Wobr Tony - y cyntaf ohonynt ym 1977 am ei berfformiad cyntaf ar Broadway yn "Comedians", a'r ail am ei ran fel "y Peiriannydd" yn y sioe gerdd Miss Saigon.

Yn 2015, roedd Pryce yn actor gwadd ar gyfres HBO Game of Thrones yn chwarae'r cymeriad The High Sparrow cyn dod yn actor rheolaidd ar y gyfres yn 2016.

Fe'i urddwyd yn farchog yn Rhestr Anrhydeddau Pen-blwydd y Frenhines 2021, am wasanaeth i Ddrama a Gwaith Elusennol.

 Theatr (anghyflawn) 
Comedians (1975) fel Gethin Price
Miss Saigon (1989) fel Y Peiriannydd
Oliver! (adfywiad 1994) fel Fagin
My Fair Lady (adfywiad 2001) fel Athro Higgins

 Ffilmiau (anghyflawn) 
Something Wicked this Way Comes (1983) fel Mr. Dark
Brazil (1985) fel Sam Lowry
Consuming Passions (1988) fel Mr Farris
The Adventures of Baron Munchhausen (1988) fel Right Ordinary Horatio Jackson
Barbarians at the Gate (1993) fel Henry Kravis
Carrington (1995) fel Lytton Strachey
Evita (1996) fel Juan Perón
Regeneration (1997) fel Dr William Rivers
Tomorrow Never Dies (1997) fel Elliot Carver
Ronin (1998) fel Seamus
Pirates of the Caribbean: The Curse of the Black Pearl (2003) fel Weatherby Swann
The Brothers Grimm (2005) fel Vavarin Delatombe
Pirates of the Caribbean: Dead Man's Chest (1997) fel Weatherby Swann
Pirates of the Caribbean: At World's End (1998) fel Weatherby Swann
Save the Cinema (2022) fel Mr Morgan

Cyfeiriadau

Categori:Actorion yr 20fed ganrif o Gymru
Categori:Actorion yr 21ain ganrif o Gymru
Categori:Actorion ffilm o Gymru
Categori:Actorion teledu o Gymru
Categori:Actorion theatr o Gymru
Categori:Genedigaethau 1947
Categori:Pobl o Dreffynnon